Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: 6. számú melléklet a 44/2000. (XII. 27.) EüM rendelethez
Paragraph Index: 743

c) világos összefüggés — hasonlóság — a vizsgált anyag kémiai szerkezete és más, bizonyítottan veszélyes anyagok kémiai szerkezete között. — További mutagenitás vizsgálatok és/vagy rákkeltő képességet kimutató szűrővizsgálatok, a külön jogszabályban ismertetett stratégia szerint. Amennyiben az alapszintben (I.4.3.1.) mindkét vizsgálat negatív eredményt ad, úgy az adott anyag specifikus tulajdonságainak és tervezett felhasználásának megfelelően további vizsgálatokat kell lefolytatni. Ha az alapszintben (I.4.3.1.) egyik vagy mindkét vizsgálat pozitív eredményt ad, akkor a kiegészítő vizsgálatnak ugyanazt vagy más végpontokat kell magában foglalni egy másik in vivo vizsgálati módszer alkalmazása során. — Alapvető toxikokinetikai információk. Ökotoxicitási vizsgálatok — Daphnia magnán végzett hosszan tartó toxicitási vizsgálat (21 nap). — Magasabbrendű növényeken végzett vizsgálat. — Földigilisztákon végzett vizsgálat. — Halakon végzett további toxicitási vizsgálatok. — Kiegészítő lebomlási vizsgálat(ok), amennyiben az I.-ben meghatározott vizsgálatok során nem sikerült megfelelő mértékű lebomlást bizonyítani. — További abszorpciós/deszorpciós vizsgálatok, az I.-ben meghatározott vizsgálatok eredményeitől függően.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes